cyanic-selkie/wikianc huggingface dataset:
কাউন্সিল অন ফরেন রিলেশন্স
কাউন্সিল অন ফরেন রিলেশন্স (Council on Foreign Relations) যা সংক্ষেপে সিএফআর (CFR) নামে পরিচিত, একটি আমেরিকান বেসরকারি অলাভজনক প্রতিষ্ঠান, যারা যুক্তরাষ্ট্রের বৈদেশিক নীতি এবং আন্তর্জাতিক সম্পর্কের উন্নয়নের উদ্দেশ্যে কাজ করে। সংগঠনটি প্রতিষ্ঠিত হয় ১৯২১ সালে, এবং যুক্তরাষ্ট্রের ম্যানহাটনের পার্ক অ্যাভিনিউ-এ এটির প্রধান কার্যালয় অবস্থিত। এছাড়াও এদের অতিরিক্ত আরেকটি কার্যালয় অবস্থিত যুক্তরাষ্ট্রের রাজধানী ওয়াশিংটন ডি.সি.-তে। সিএফআরকে ধরা হয় যুক্তরাষ্ট্রের সবচেয়ে প্রভাবশালী বৈদেশিক নীতি চিন্তাবিদ।  এটি ফরেন অ্যাফেয়ার্স নামে একটি পাক্ষিক ম্যাগাজিন প্রকাশ করে এবং এদের একটি তথ্যবহুল ওয়েবসাইট আছে, যা এটির ইতিহাস, ফেলোদের সংক্ষিপ্ত জীবনী, চিন্তাবিদ, ডেভিড রকফেলার স্টাডিজ প্রোগ্রাম, ইন্টিপেন্ডেন্টস টাস্ক ফোর্স রিপোর্টস, এবং অন্যান্য প্রতিবেদ, সিএফআর বুক, বিশেষজ্ঞদের সাক্ষাৎকার, আলোচনাসভার বিবরণ, বিভিন্ন অডিও ও ভিডিও, প্রতিষ্ঠানটির উল্লেখযোগ্য পরিচালক, এবং পরিচালনা পর্ষদের সদস্যদের জীবনী, ফরেন অ্যাফেয়ার্স, অন্যান্য প্রকাশনা, ব্যবসায়িক সদস্য, এবং প্রেস বিজ্ঞপ্তিগুলোর লিংক প্রকাশ করে।
প্রতীকী যুক্তিবিজ্ঞান
প্রতীকী যুক্তিবিজ্ঞান (Symbolic logic) গণিতের একটি শাখা যেখানে প্রতীকসমূহের স্ট্রিংগুলির বিশুদ্ধ রূপগত বৈশিষ্ট্যগুলি (purely formal properties) আলোচনা করা হয়। দুইটি উৎস থেকে এই শাখায় গবেষণার আগ্রহ সঞ্চার হয়েছে। প্রথমত দার্শনিক যুক্তিবিজ্ঞানে ব্যবহৃত শব্দগুলিকে প্রতীকী যুক্তিবিজ্ঞানে ব্যবহৃত প্রতীক দিয়ে নির্দেশ করা যায়। দ্বিতীয়ত, প্রতীকী যুক্তিবিজ্ঞানে প্রতীকগুলির উপর বিভিন্ন পরিবর্তন সাধনের জন্য যে নিয়মগুলি আছে, সেগুলি একটি কম্পিউটার ব্যবস্থায় বাস্তবায়ন করা সম্ভব।
প্রতীকী যুক্তিবিজ্ঞানকে সাধারণত দুইটি উপক্ষেত্রে ভাগ করা হয়—প্রস্তাবনামূলক যুক্তিবিজ্ঞান এবং বিধেয় যুক্তিবিজ্ঞান।
Symbolic logic
আনেমোই
গ্রিক পুরাণে, বায়ুর চারজন দেবতাকে সমষ্টিগতভাবে আনেমোই (প্রাচীন গ্রিক ভাষায়: Ἄνεμοι আনেমোই অর্থাৎ "বায়ু") বলা হয়। সংক্ষেপে, বোরেয়াস - উত্তর বায়ু ও শীতকালের ঠান্ডা বাতাস, নোতুস - দক্ষিণ বায়ু ও গ্রীষ্মকাল ও শরতকালের ঝড়ো বাতাস, জেফাইরুস - পশ্চিমা বায়ু ও বসন্তকালের মৃদুমন্দ বাতাস ও এউরুস - পূর্ব বায়ুর দেবতা। এরা সবাই টাইটান দেবতা আস্ত্রাইয়ুস ও ঊষাদেবী এয়সের সন্তান।
বোরেয়াস
বোরেয়াস হল উত্তর বায়ু ও শীতকালের ঠান্ডা বাতাসের দেবতা।
আকুইলো
রোমান পুরাণ অনুসারে বোরেয়াসের সমকক্ষ দেবতা হল আকুইলো।
নোতুস
নোতুস হল দক্ষিণ বায়ু ও গ্রীষ্মকাল ও শরতকালের ঝড়ো বাতাসের দেবতা।
আউস্তের
রোমান পুরাণ অনুসারে নোতুসের সমকক্ষ দেবতা হল আউস্তের।
জেফাইরুস
জেফাইরুস হল পশ্চিমা বায়ু ও বসন্তকালের মৃদুমন্দ বাতাসের দেবতা।
এউরুস
এউরুস হল পূর্ব বায়ুর দেবতা।
ভুল্তুর্নুস
রোমান পুরাণ অনুসারে এউরুসের সমকক্ষ দেবতা হল ভুল্তুর্নুস।
গৌণ বায়ুদেবতাগণ
উপরিউক্ত চারজন দেবতা ছাড়াও আরও চারজন গৌণ বায়ুদেবতা রয়েছে। এরা হল - কাইকিউস, আপেলিওতেস, স্কিরন ও লিভাস।
কাইকিউস ছিল উত্তর-পূর্ব বায়ুর গ্রিক দেবতা। রোমানরাও তাকে কাইকিউস বলত। আপেলিওতেস ছিল দক্ষিণ-পূর্ব বায়ুর গ্রিক দেবতা। তার রোমান সমকক্ষ দেবতার নাম সুব্সোলানুস। স্কিরন ছিল উত্তর-পশ্চিম বায়ুর গ্রিক দেবতা। তার রোমান সমকক্ষ দেবতার নাম কাউরুস বা কোরুস। লিভাস ছিল দক্ষিণ-পশ্চিম বায়ুর গ্রিক দেবতা। তার রোমান সমকক্ষ দেবতার নাম আফ্রিকুস।
মেসি (২০১৪-এর চলচ্চিত্র)
বিবরণ
পরিচালক ইগলিসিক চলচ্চিত্রটিতে আর্জেন্টিনার ফুটবলার মেসির জীবনের বিভিন্ন গুরুত্বপূর্ণ ঘটনা উপস্থাপন করেছেন; রোজারিওর ছোট্ট মেসি কীভাবে বার্সিলোনার তথা বিশ্বের শ্রেষ্ঠ খেলোয়াড় হয়ে উঠেছেন। চলচ্চিত্রের কাহিনী লিখেছেন আর্জেন্টিনার সাবেক ফুটবলার জারগো ভালদানো। চলচ্চিত্রটিতে অতিথি চরিত্রে রয়েছে স্প্যানিশ ফুটবলার জেরার্ড পিকে ও আন্দ্রেস ইনিয়েস্তা। মিডিয়াপ্রো-এর ব্যানারে নির্মিত চলচ্চিত্রটি পরিবেশনের দায়িত্ব নিয়েছেন ফিল্ম ফ্যাক্টরি।
সাতগ্রাম ইউনিয়ন
সাতগ্রাম ইউনিয়ন বাংলাদেশের ঢাকা বিভাগের নারায়ণগঞ্জ জেলার আড়াইহাজার উপজেলার অন্তর্গত একটি ইউনিয়ন পরিষদ। এটি ৩২.৮২ কিমি২ (১২.৬৭ বর্গমাইল) এলাকা জুড়ে অবস্থিত এবং ১৯৯১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৪৪১ জন। ইউনিয়নটিতে মোট গ্রামের সংখ্যা ৩০টি ও মৌজার সংখ্যা ৮টি।
তারকানা বালক
তারকানা বালক (যা নারিওকোতোমি বালক নামেও পরিচিত), হচ্ছে কেএনএম-ডব্লিউটি ১৫০০০ জীবাশ্মকে দেয়া একটি নাম। এটি হোমো এরগ্যাস্টার প্রজাতির একজন কিশোরের প্রায় সম্পূর্ণ কঙ্কাল, যিনি ১.৫ থেকে ১.৬ মিলিয়ন বছর আগে পৃথিবীতে বেঁচে ছিলেন। এই নমুনাটি এ পর্যন্ত পাওয়া প্রাচীন মানবের সবচেয়ে পূর্ণাঙ্গ কঙ্কাল। ১৯৮৪ সালে কামোয়া কিমিউ কেনিয়ার তারকানা হ্রদের কাছে নারিওকোতোমি নদীর তীরে এই জীবাশ্মটি আবিষ্কার করেন।
ধারণা করা হয়, কঙ্কালটির বয়স ৭ থেকে ১১ বছরের মধ্যে।
অঙ্গসংস্থান
কঙ্কালটিতে মোট ১০৮টি হাড় রয়েছে, যা এ পর্যন্ত খুঁজে পাওয়া সবচেয়ে পূর্ণাঙ্গ প্রাচীন মানবের জীবাশ্ম। মারা যাওয়ার সময় কিশোরটির উচ্চতা ১.৬ মিটার (৫ ফুট ৩ ইঞ্চি) এবং ওজন ৪৮ কেজি (১০৬ পাউন্ড) ছিল।
রোগ
তারকানা বালকের জন্মগত ত্রুটি ছিল বলে সন্দেহ করা হয়। সে ছিল বামন অথবা তার মেরুদণ্ড বাঁকা ছিল।
জাতীয় গোয়েন্দা সমন্বয় কমিটি
জাতীয় গোয়েন্দা সমন্বয় কমিটি বা ন্যাশনাল কমিটি ফর ইন্টেলিজেন্স কো-অর্ডিনেশন (এনসিআইসি) বাংলাদেশের গোয়েন্দা কার্যক্রমের অসংগতি দূর করা এবং একাধিক গোয়েন্দা সংস্থার মধ্যে সমন্বয় রক্ষার জন্য গঠন করা হয়।
বিবরণ
৩০ জুলাই ২০০৯ সালে মন্ত্রিপরিষদ বিভাগ থেকে গেজেট প্রকাশিত হয়। প্রধানমন্ত্রী এ কমিটির সভাপতি আর প্রধানমন্ত্রীর নিরাপত্তাবিষয়ক উপদেষ্টা প্রধান সমন্বয়ক। কমিটির সদস্যসংখ্যা ছয়। কমিটি প্রধান বেসামরিক ও সামরিক গোয়েন্দা দলকে একত্রিত করে বিদেশ, প্রতিরক্ষা, এবং অভ্যন্তরীণ সুরক্ষা সম্পর্কিত বিষয়গুলিতে সমন্বয়, গোয়েন্দা সংহতকরণের জন্য প্রধানমন্ত্রীর প্রধান বাহিনী হিসাবেও কাজ করে। কাউন্সিলের অন্যান্য অনেক দেশের যৌথ গোয়েন্দা কমিটিতে অংশীদার রয়েছে।
সদস্যতা
২০০৯ সালের জুলাইয়ে, সরকার বিভিন্ন এজেন্সির গোয়েন্দা কার্যক্রমকে কার্যকরভাবে সমন্বয় করতে প্রধানমন্ত্রীকে সভাপতিত্ব করে একটি আট সদস্যের "জাতীয় গোয়েন্দা সমন্বয় কমিটি" গঠন করে। এই কমিটি তার সুরক্ষা উপদেষ্টা দ্বারা সমন্বিত। এনসিসি মন্ত্রিপরিষদ সচিব, প্রধানমন্ত্রীর কার্যালয়ের প্রিন্সিপাল সেক্রেটারি এবং জাতীয় সুরক্ষা গোয়েন্দা বিভাগের (এনএসআই) সম্পর্কিত মহাপরিচালক, বাহিনী গোয়েন্দা (ডিজিএফআই), বিশেষ সুরক্ষা বাহিনী (এসএসএফ) এবং পুলিশ পরিদর্শককে নিয়ে গঠিত । র‌্যাপিড অ্যাকশন ব্যাটালিয়ন, বিশেষ শাখা (এসবি) এবং ফৌজদারি তদন্ত বিভাগ (সিআইডি) এর প্রধানদের এনসিআইসি এর কার্যক্রম পরিচালনায় সহায়তা করেন।
দক্ষিণ এশিয়ার ভাষা
দক্ষিণ এশিয়ায় কয়েকশো ভাষা প্রচলিত আছে, যা আফগানিস্তান, নেপাল, পাকিস্তান, বাংলাদেশ, ভারত, ভুটান, মালদ্বীপ ও শ্রীলঙ্কা জুড়ে বিস্তৃত। এই অঞ্চলে প্রচলিত হিন্দুস্তানি পৃথিবীর তৃতীয় সবথেকে বেশি কথিত ভাষা এবং বাংলা পৃথিবীর ষষ্ঠ সবথেকে বেশি কথিত ভাষা। এই অঞ্চলে প্রচলিত ভাষাগুলি মূলত ইন্দো-ইরানীয়, দ্রাবিড়, অস্ট্রো-এশীয়, তুর্কীয় এবং চীনা-তিব্বতি ভাষা পরিবার থেকে জাত।
মিউনিখ ফিলহারমনিক
মিউনিখ ফিলহারমনিক (Münchner Philharmoniker) একটি জার্মানির মিউনিখে অবস্থিত একটি জার্মান সিম্ফনি অর্কেস্ট্রা। এটি মিউনিখের চারটি প্রধান অর্কেস্ট্রার অন্যতম। অন্যগুলি হল বাভারিয়ান বেতার সিম্ফনি অর্কেস্ট্রা, মিউনিখ বেতার অর্কেস্ট্রা ও বাভারিয়ান রাজ্য অর্কেস্ট্রা। ১৯৮৫ সাল থেকে গেস্টেইগ সাংস্কৃতিক কেন্দ্রে এই অর্কেস্ট্রা অনুষ্ঠিত হয়ে আসছে।
ইতিহাস
১৮৯৩ সালে মিউনিখে এই অর্কেস্ট্রা প্রতিষ্ঠিত হয়। পিয়ানো প্রস্তুতকারকের সন্তান ফ্রাঞ্জ কাইম এটি প্রতিষ্ঠা করেন। সেসময় এর নাম ছিল কাইম অর্কেস্ট্রা। ১৮৯৫ সালে শহরের টনহল বা কনসার্ট হলে অর্কেস্ট্রা স্থান পায়। এরপর বিভিন্ন কন্ডাক্টর এর প্রতি আকৃষ্ট হন। এর মধ্যে রয়েছেন গুস্তাভ মাহলার। তিনি ১৮৯৭ সালে দলের নেতৃত্ব দেন এবং অর্কেস্ট্রার সাথে তার সিম্ফনি সংখ্যা ৪ ও সিম্ফনি সংখ্যা ৮ আয়োজন করেন। পরে ব্রুনো ওয়ালটার মাহলারের দাস লিয়েড ভন দার এরডে সিম্ফনিটি মাহলারের মৃত্যুর পর পরিচালনা করেন। ফেলিক্স ভাইনগার্ট‌নার ১৮৯৮ থেকে ১৯০৫ সাল পর্যন্ত সঙ্গীত পরিচালক ছিলেন। তরুণ উইলিয়াম ফার্ট‌ওয়াংলার ১৯০৬ সালে এখানে সঙ্গীত পরিবেশন করেন। ইতিমধ্যে এন্টন ব্রুকনারের ছাত্র ফার্ডি‌নান্ড লোও কর্তৃক ব্রুকনারের সঙ্গীত পরিবেশনের ধারা চালু করেন যা এখনো বর্তমান রয়েছে।
১৯১০ সাল নাগাদ এই অর্কেস্ট্রাটি মিউনিখ কনজের্ট‌ভেরেইন অর্কেস্ট্রা (Konzertverein Orchestra) নামে পরিচিত হয়ে উঠে। এসময় অর্কেস্ট্রাটি ব্যক্তি উদ্যোগে অর্থায়ন হত। কিন্তু প্রথম বিশ্বযুদ্ধের সময় অর্থায়নে ভাটা পড়ে এবং শিল্পীদেরকে সামরিক দায়িত্বের জন্য তলব করা হয়, ফলে অর্কেস্ট্রার কাজ বন্ধ হয়ে যায়। যুদ্ধের পর মিউনিখ শহর কর্তৃক অর্কেস্ট্রার মালিকানা নিয়ে নেওয়া হয় এবং সুরকার হান্স ফিটজনারের তত্ত্বাবধানে চালু হয়। পরে সিগমন্ড ভন হসেগার তার স্থলাভিষিক্ত হন। ১৯২৮ সালে বর্তমান নামে অর্কেস্ট্রার নামকরণ হয়।
১৯৩৩ সালে নাৎসি দলের উত্থানের পর অর্কেস্ট্রায় স্বস্তিকা চিহ্নের ব্যবহার শুরু হয়। পাশাপাশি ফ্যাসিবাদি আন্দোলনের অর্কেস্ট্রা শব্দগুচ্ছ ব্যবহৃত হতে থাকে। ১৯৯০ এর দশক পর্যন্ত স্বস্তিকা চিহ্ন বহাল ছিল। ১৯৩৮ সালে নাৎসিপন্থি কন্ডাক্টর অসওয়াল্ড কাবাস্ত প্রধান কন্ডাক্টর হন।
দ্বিতীয় বিশ্বযুদ্ধের সময় টনহল বিধ্বস্ত হয় এবং অর্কেস্ট্রাটি পুনরায় দীর্ঘদিনের জন্য বন্ধ হয়ে যায়। যুদ্ধের পর সঙ্গীত পরিচালক হান্স রসবাড এবং রুডলফ কেম্প এটি পুনর্গঠন করেন। পরবর্তীতে সেরগুই সেলিবিডাখ দায়িত্ব নেন এবং অর্কেস্ট্রাটিকে বিশ্বমানের পর্যায়ে উন্নীত করেন।
১৯৯৬ সালে তার মৃত্যুর পর জেমস লেভিন প্রধান কন্ডাক্টরের দায়িত্ব পান। তিনি ২০০৪ সাল পর্যন্ত দায়িত্বে ছিলেন। ক্রিস্টিয়ান থিয়েলমেন ২০০৪ সালে অর্কেস্ট্রার সঙ্গীত পরিচালক হন। ২০১০ সালের মার্চে লরিন মাজেল প্রধান কন্ডাক্টর হন। ২০১৪ সালে অসুস্থতার জন্য মাজেল কনসার্টে অংশগ্রহণ বন্ধ করে দেন। সেই বছরের জুনে তিনি পদত্যাগ করেন।
মিউনিখ ফিলহারমনিকে বিভিন্ন সময়ে গুন্টার বিয়ালাস, এন্টন ব্রুকনার, হ্যারল্ড গেঞ্জমার, লুইগি নোনো, গুস্তাভ মাহলার সহ অন্যান্যদের সঙ্গীত পরিবেশিত হয়েছে।
আল্লাহ জিলাই বাঈ
থাম্ব|আল্লাহ জিলাই বাই ২০০৩ সালে ভারতের স্ট্যাম্পে আল্লাহ জিলাই বাই (১ ফেব্রুয়ারি ১৯০২-৩ নভেম্বর ১৯৯২) ভারতের রাজস্থানের লোক গায়ক ছিলেন।
বিকানের গায়ক পরিবারে জন্মগ্রহণ করেছিলেন, তিনি ১০ বছর বয়সে মহারাজা গঙ্গা সিংহের দরবারে গান করছিলেন। তিনি ওস্তাদ হুসেন বকশ খানের কাছ থেকে এবং পরে আচ্চন মহারাজের কাছ থেকে গান গাওয়ার পাঠ গ্রহণ করেছিলেন। তার অবস্থান এবং জনপ্রিয়তা সত্ত্বেও তিনি একজন নম্র শিল্পী ছিলেন।
তিনি মান্ড, ঠুমরী, খেয়াল এবং দাদরায় ভাল পারদর্শী ছিলেন। সম্ভবত কেসরিয়া বালাম সবথেকে ভালো জানা ছিল। ১৯৮২ সালে, ভারত সরকার তাকে কলা ক্ষেত্রে পদ্মশ্রী সম্মাননা প্রদান করেন, যা সর্বোচ্চ বেসামরিক পুরষ্কারগুলির মধ্যে একটি। ১৯৮৮ সালে লোক সংগীতের জন্য তিনি সংগীত নাটক আকাদেমি পুরষ্কারেও ভূষিত হয়েছেন।
চট্টগ্রাম সরকারি মহিলা কলেজ
ইতিহাস
১৯৫৭ সালের পূর্বে চট্টগ্রামে মহিলাদের জন্য আলাদা কোন কলেজের ব্যবস্থা ছিল না। তৎকালীন সময়ে চট্টগ্রাম কলেজ, কানুনগোপাড়া কলেজ এবং সাতকানিয়া কলেজে সহ-শিক্ষার ব্যবস্থা থাকলেও আসনসংখ্যা সীমিত থাকায় মহিলাদের কলেজীয় শিক্ষার প্রসার ঘটাতে বাদশা মিয়া চৌধুরী, সিরাজুল ইসলাম চৌধুরী এবং মনমোহন বিশ্বাসসহ স্থানীয় শিক্ষানুরাগীগণ মিলে ১৯৫৭ সালের ১ জুলাই বর্তমান এমইএস কলেজ চত্তরে ভিক্টোরিয়া ইসলামিক হোস্টেলে নৈশ কলেজের দিবাবিভাগে ‘‘সেন্ট্রাল গার্লস কলেজ’’ নামে মহিলাদের জন্য একটি পৃথক কলেজ স্থাপন করেন। যেটি পরবর্তীকালে চট্টগ্রাম সরকারি মহিলা কলেজ নামে পরিচিত হয়।
এই কলেজের প্রথম অধ্যাপক ছিলেন জ্ঞানতাপস যোগেশচন্দ্র সিংহ। ১৯৬১ থেকে ১৯৬২ সালের দিকে কলেজটি নাসিরাবাদ এলাকায় বর্তমান স্থানে স্থানান্তর করা হয়।
শিক্ষা কার্যক্রম
চট্টগ্রাম সরকারি মহিলা কলেজ এইচএসসি, অনার্স কোর্স, মাস্টার্স এবং ডিগ্রী কোর্স প্রদান করে।
জাকারিয়া তামের
জাকারিয়া তামের (زكريا تامر) (জন্ম ২ জানুয়ারি, ১৯৩১) আরবি ভাষার অন্যতম প্রধান কথাশিল্পী। রাজনীতিলগ্ন লেখক, আরব ঐতিহ্য, প্রত্ন উপাদান রাজনীতি তার গল্পের উপজীব্য। তার প্রথম গ্রন্থ প্রকাশ ১৯৫৭ সালে। এখনো লিখে যাচ্ছেন। বাস করেন লন্ডন নগরীতে। বিভিন্ন ভাষায় তার লেখা অনুদিত হয়েছে। বাংলায় 'জাকারিয়া তামেরের গল্প' নামে তার গল্প সংকলন রয়েছে। অনুবাদ করেছেন ষড়ৈশ্বর্য মুহম্মদ। মেঘ প্রকাশনী থেকে ২০১৫ সালে এটি প্রকাশিত।
শৈশব
জাকারিয়া তামেরের জন্ম সিরিয়ার দামেস্কের আল-বাশা জেলায় ১৯৩১ সালে। তিনি নিজের পরিবারকে সাহায্যের জন্য ১৯৪৪ সালে স্কুল ত্যাগ করতে বাধ্য হন।
গুপ্ত তথ্য বিশ্লেষণ
গুপ্ত তথ্য বিশ্লেষণ (ইংরেজিতে Cryptanalysis - গ্রীক kryptós, "গোপন করা", এবং analýein, "শিথিল করা" অথবা "বাঁধন খোলা") হল তথ্য ব্যবস্থা বিশ্লেষণ করে তার গুপ্ত বিষয়াবলি নিরীক্ষণের বিদ্যা। গুপ্ত তথ্য বিশ্লেষণের উদ্দেশ্য হল তথ্যগুপ্তিবিদ্যা-ভিত্তিক নিরাপত্তা ব্যবস্থা ভঙ্গ করে (এমনকি সাংকেতিক কী অজানা থাকলেও) গোপন বার্তা এবং তথ্য উদ্ধার করা।
তথ্যগুপ্তি এলগরিদমের গাণিতিক দূর্বলতা যাচাইয়ের পাশাপাশি তথ্য নিরাপত্তা বাস্তবায়ন প্রক্রিয়ায় পার্শ্ব-চ্য‍ানেল আক্রমণের বিপরীতে দূর্বলতা অনুসন্ধান করাও গুপ্ত তথ্য বিশ্লেষণের আলোচনার অংশ।
উদ্দেশ্য অপরিবর্তিত থাকলেও সময়ের সঙ্গে গুপ্ত তথ্য বিশ্লেষণের কৌশলে ব্যাপক পরিবর্তন হয়েছে, সুদূর অতীতের কাগজ-কলমনির্ভরতা থেকে দ্বিতীয় বিশ্বযুদ্ধকালীন ব্রিটিশ বম্ব এবং কলোসাস কম্পিউটার, এবং বর্তমানকালের কম্পিউটারনির্ভর অত্যাধুনিক গাণিতিক পদ্ধতি পর্যন্ত। আধুনিক নিরপত্তা ব্যবস্থা ভঙ্গ করার পদ্ধতিগুলো প্রায় সর্বদাই বিশুদ্ধ গণিতের জটিল সমস্যা সমাধানের ওপর নির্ভর করে, বিশেষত সাংখ্যিক বিশ্লেষন।
মূলকথা
গুপ্ত তথ্য বিশ্লেষক বা ক্রিপ্টোগ্রাফারের লক্ষ্য হল, একটি গুপ্ত বার্তা বা "সাইফারটেক্সট" এর ক্ষেত্রে আদি বার্তা বা "প্লেইনটেক্সট" সম্বন্ধে যতটা সম্ভব তথ্য আয়ত্ত করা। এক্ষেত্রে সফলতা পাওয়ার দুটি দিক রয়েছে। প্রথমটি হল নিরাপত্তাব্যবস্থাটি ভেঙে ফেলা — তথ্য গোপন করার সম্পূর্ণ পদ্ধতিটি নির্ণয় করা। দ্বিতীয়টি হল বার্তা গোপন (বা এনক্রিপ্ট) করার জন্য ব্যবহৃত সাংকেতিক চাবি নির্ণয় করা।
আক্রমণকারীর আহরণযোগ্য তথ্য
আক্রমণকারী কী ধরনের তথ্য সংগ্রহ করতে সক্ষম তার ভিত্তিতে গুপ্ত তথ্য বিশ্লেষণ পদ্ধতিতে পার্থক্য করা যায়। তবে সবার শুরুতেই ধরে নেয়া যায়, কোন সাংকেতিকীকরণ এলগরিদমটি ব্যবহৃত হচ্ছে তা জানা আছে; এটি ক্লড শ্যাননের প্রবচন—"প্রতিপক্ষ সিস্টেমকে চেনে"—এর সমার্থক, যা কীনা আবার কার্শফের নীতির সমতুল্য । ইতিহাসজুড়ে গোপনীয় এলগরিদম প্রকাশিত হয়ে পড়ার বহু উদাহরণ আছে গুপ্তচরবৃত্তি, বিশ্বাসঘাতকতা বা রিভার্স ইঞ্জিনিয়ারিং এর মাধ্যমে; আবার কখনও কখনও কেবল অনুমানের ভিত্তিতেই কিছু এলগরিদম উদ্ঘাটনের উদাহরণও আছে, যেমন জার্মান লরেঞ্জ সংকেতলিপি, জাপানী পার্পল কোড, এবং কিছু চিরায়ত সাংকেতিকীকরণ প্রক্রিয়া।
সংস্থান প্রয়োজনীয়তা
আক্রমণসমূহের প্রয়োজনীয়তার ভিত্তিতে শ্রেনীবিভাগ করা সম্ভব:
হাটেবাজারে এক্সপ্রেস
হাটেবাজারে এক্সপ্রেস, হল একটি এক্সপ্রেস ট্রেন যা ভারতীয় রেলওয়ের পূর্ব রেলওয়ে জোনের অন্তর্গত। এটি ভারতের শিয়ালদহ এবং সহর্ষা জংশন এর মধ্যে চলাচল করে। ট্রেনের নামটি বাংলা শব্দহাটে বাজারে থেকে এসেছে এবং এটি বলাই চাঁদ মুখোপাধ্যায় (বনফুল) রচিত একটি উপন্যাসের নাম।
গুপ্ত তথ্য বিশ্লেষণ
সংস্থান প্রয়োজনীয়তা
এই পরিমাণগুলোর নির্দিষ্ট পূর্বাভাস দেয়া ক্ষেত্রবিশেষে কঠিন, বিশেষত যখন আক্রমণটি হাতেকলমে পরীক্ষা করার জন্য বাস্তবায়নযোগ্য হয়না। তবে প্রাতিষ্ঠানিক গুপ্ততথ্য বিশ্লেষকগণ সাধারণত আক্রমণের জটিলতার একটি আনুমানিক ঘাত নির্ধারণ করতে পারেন, যেমন "এসএইচএ-১ এর ইনপুটে সংঘর্ষের সম্ভাব্যতা ২৫২."
ব্রুস স্নায়ার মন্তব্য করেছেন যে গাণিতিকভাবে অবাস্তবিক আক্রমণকেও ভাঙন হিসাবে গণ্য করা উচিত: "সংকেতলিপি ভাঙনের একমাত্র অর্থ হচ্ছে তার এমন কোন দূর্বলতার সন্ধান পাওয়া যার জটিলতা ব্রুট-ফোর্সের চেয়ে কম। ব্রুট-ফোর্সের জটিলতা যদিও বা হয় ২১২৮ এনক্রিপশন ধাপ, আর একটি আক্রমণ যদি ২১১০ এনক্রিপশন ধাপেও সম্পন্ন করা যায় তবে সেটিও একটি ভাঙন ... সোজা কথায়, ভাঙন হচ্ছে কোন দূর্বলতার সাক্ষ্য: প্রমাণ করে যে সংকেতলিপিকে যেভাবে বর্ণনা হয়েছে, ততটা কার্যকর নয়।"
হাটেবাজারে এক্সপ্রেস
পরিষেবা
এই ট্রেনটি দৈনিক। প্রথম সেটটি ৫ দিন ৫৮৯ কিমি ভ্রমণ করে (গড় গতিবেগ ৩৫ কিমি/ঘণ্টা) এবং দ্বিতীয় সেট দ্বি-সাপ্তাহিক (অর্থাৎ ২ দিন চলে) হিসবে ৫৫৮ কিমি দূরত্ব ভ্রমণ করে (গড় গতিবেগ ৩৪ কিমি/ঘণ্টা)।
গুপ্ত তথ্য বিশ্লেষণ
আংশিক বিশ্লেষণ
গুপ্ত তথ্য বিশ্লেষণের মাধ্যমে কোন এলগরিদমের নিরাপত্তা ভঙ্গ করে প্রাপ্ত ফলাফলের উপযোগীতা বিভিন্ন হতে পারে। ক্রিপ্টোগ্রাফার লার্স নুডসেন (১৯৯৮) ব্লক সংকেতলিপিতে আক্রমণ করে প্রাপ্ত তথ্যের মান ও ব্যাপ্তির ভিত্তিতে আক্রমণগুলোকে নিম্নলিখিত শ্রেনীভুক্ত করেন:
হাটেবাজারে এক্সপ্রেস
বিদ্যুদায়ন
উভয় সেটের রুট আংশিকভাবে বিদ্যুদায়িত হওয়ায় একটি ডাব্লুডিএম -৩ এ লোকো ট্রেনটিকে দু'দিকে গন্তব্যের যাওয়ার জন্য ব্যবহার করা হয়।
গুপ্ত তথ্য বিশ্লেষণ
আংশিক বিশ্লেষণ
প্রাতিষ্ঠানিকক্ষেত্রে সাধারণত নিরাপত্তাব্যবস্থার দূর্বল সংষ্করণের বিপরীতে আক্রমণসমূহ বিশ্লেষণ করা হয় (যেমন এনক্রিপশনের কয়েকটি ধাপ কমিয়ে রাখা)। প্রতিটি উপর্যুপরি এনক্রিপশন ধাপ যোগ করলে প্রায় সব আক্রমণেরই কার্যকারিতা অত্যধিক ক্ষীণ হয়ে পড়ে। তাই কোন এলগরিদমের দূর্বলীকৃত সংষ্করণটির নিরাপত্তা শক্তিশালী না হলেও ব্যবহারিক ক্ষেত্রে সম্পূর্ণ এলগরিমটি যথেষ্ট শক্তিশালী হয়ে কাজ করতে পারে। তথাপি, কোন আংশিক বিশ্লেষণ যদি সম্পূর্ণ নিরাপত্তা ব্যবস্থাটি ভঙ্গ করার কাছাকাছিও পৌঁছাতে পারে, তাহলে তা সম্পূর্ণ ভঙ্গ করার উচ্চ সম্ভাবনা সৃষ্টি হয়েছে বলে ধরে নেয়া যায়। যেমন ডিইএস, এমডি৫ এসএইচএ-১ প্রতিটি হ্যাশ ব্যবস্থার দূর্বলীকৃত সংষ্করণ ভাঙনে সক্ষম আক্রমণ আবিষ্কারের পরেই এদের সম্পূর্ণ সংষ্করণের বিরুদ্ধে সফল আক্রমণ জানা গিয়েছিল।
প্রাতিষ্ঠানিক তথ্যগুপ্তিবিদ্যায় দূর্বলতা বা ভাঙন ধারণাগুলো রক্ষণশীলভাবে সংজ্ঞায়িত করা হয়: এর জন্য অবাস্তবিক পর্যায়ের সময়, তথ্য বা ক্ষমতার প্রয়োজন হতে পারে, অথবা বাস্তবক্ষেত্রে অসম্ভব এমন কোন কাজ আক্রমণকারীর পক্ষে সম্ভব বলে ধরে নেয়া হতে পারে, যেমন: আক্রমণকারী এনক্রিপশনের আদিবার্তা নির্বাচন করে দিতে পারে, অথবা সাংকেতিক চাবির সংলগ্ন বিভিন্ন চাবি দিয়ে আদিবার্তা এনক্রিপ্ট করার আবেদন করতে পারে। তাছাড়া প্রাতিষ্ঠানিক সংজ্ঞানুসারী কোন দূর্বলতা অত্যন্ত অল্প পরিমাণ তথ্য উন্মুক্ত করতে পারে, যা বাস্তবক্ষেত্রে আক্রমণকারীর কোন কাজে আসবে না, তথাপি নিরাপত্তাব্যবস্থাটিকে ত্রুটিপূর্ণ বলে প্রমাণ করে।
ইতিহাস
গুপ্ত তথ্য বিশ্লেষণ এবং তথ্যগুপ্তিবিদ্যা সমানতালে বিকশিত হয়েছে—পুরাতন পদ্ধতি প্রতিস্থাপনের জন্য অধিক শক্তিশালী নিরাপত্তাব্যবস্থা উদ্ভাবন করা হয়েছে, পাশাপাশি উন্নত নিরাপত্তা ভঙ্গ করার জন্য অত্যাধুনিক কৌশলও আবিষ্কৃত হয়েছে। বাস্তবিক এদেরকে একটি মুূদ্রার দুই পিঠ হিসেবে দেখা হয়: নতুন নিরাপত্তাব্যবস্থা নকশাকালে অবশ্যই সম্ভাব্য আক্রমণসমূহ ব্যহত করার পদ্ধতিও যুক্ত করা অপরিহার্য।
গুপ্ত তথ্য বিশ্লেষণ কৌশল ইতিহাসেও যুগে যুগে সুদূরপ্রসারী প্রভাবিস্তার করে। যেমন, ১৫৮৭ সালে ইংল্যান্ডের রাণী প্রথম এলিজাবেথকে তিনবার হত্যার যড়যন্ত্র করার দায়ে রাণী মেরি দোষী সাব্যস্ত হয়ে মৃত্যুদণ্ড ভোগ করেন। থমাস ফেলিপসের সঙ্গে রাণী মেরীর সংকেতিক বার্তা বিশ্লেষণ করায় সক্ষম হওয়ার কারণেই তাঁকে দোষী সাব্যস্ত করা সম্ভব হয়েছিল।
প্রথম বিশ্বযুদ্ধে যুক্ররাষ্ট্রের অংশগ্রহণের অন্যতম কারণ ছিল জিমারম্যান টেলিগ্রামের বিসাংকেতিকীকরণ। দ্বিতীয় বিশ্বযুদ্ধে মিত্রশক্তির পক্ষে দায়িত্বপালনকারী গুপ্ততথ্যবিশ্লেষকগণ অভুতপূর্ব সাফল্য আনয়ন করেছেন—প্রধানত জার্মান এনিগমা যন্ত্রের নিরাপত্তা ভঙ্গ এবং লরেঞ্জ সংকেতলিপি এর পাঠোদ্ধার করে, এবং জাপানের 'পার্পল' ও জেএন-২৫ সংকেতলিপি বিশ্লেষন করে। 'আল্ট্রা' আহরিত তথ্য ইউরোপীয় অঞ্চলের যু্দ্ধাবস্থার সময়কাল অন্তত দুই বছর কমিয়ে আনা থেকে শুরু করে এমনকি যুদ্ধের ফলাফল নিশ্চিত করাতেও ব্যাপক প্রভাব রেখেছে। 'ম্যাজিক' এর বিশ্লেষিত তথ্যসমূহ প্রশান্ত মহাসাগরীয় যুদ্ধাবস্থায় অনুরূপভাবে প্রভাব রেখেছে।
ক্লাসিক সংকেতলিপি
গুপ্ত তথ্য বিশ্লেষণ তথা "cryptanalysis" শব্দটি তুলনামূলক আধুনিককালের (উইলিয়াম ফ্রিডম্যান ১৯২০ সালে শব্দটি উদ্ভাবন করেন) হলেও সাংকেতিকলিপি বিশ্লেষণের কলাকৌশল বহু পুরোনো। ইতিহাসে জানামতে গুপ্ততথ্যবিশ্লেষণের সর্বপ্রথম বর্ণনা পাওয়া যায় ৯ম শতকের বহুমুখী প্রতিভাধর আরবীয় গবেষক আল-কিন্দির গুপ্তবার্তার পাঠোদ্ধারের পাণ্ডুলিপি রচনায় । রচনাটিতে একটি ফ্রিকোয়েন্সি বিশ্লেষণ কৌশলেরও বর্ণনা রয়েছে। এছাড়া ইটালীয় পণ্ডিত জামবাত্তিস্তা দেলা পোর্তা গুপ্তবার্তার বিশ্লেষণ বিষয়ে "De Furtivis Literarum Notis" শিরোনামে একটি মৌলিক রচনার লেখক।
ফ্রিকোয়েন্সি বিশ্লেষণ হল ক্লাসিকাল সংকেতলিপি বিশ্লেষণের অন্যতম কৌশল। সাধারণ ভাষায় কৌশলটির ব্যাখ্যা এরকম: বর্ণমালার কিছু কিছু বর্ণ সাধারণত তুলনামূলক বেশি ব্যবহৃত হয়; যেমন ইংরেজি শব্দগুলোতে "E" অক্ষরটির উপস্থিতি সবচেয়ে বেশি । কাজেই সরল প্রতিস্থাপন কৌশলে গুপ্ত বার্তায় সবচেয়ে বেশি প্রাপ্ত বর্ণটি "E" এর প্রতিরূপ হওয়ার সম্ভাবনা সবচেয়ে বেশি। ফ্রিকোয়েন্সি বিশ্লেষণ কৌশলে সংকেতলিপির এরূপ পরিসংখ্যানগত বৈশিষ্ট্য অবিকৃত রাখার সুযোগটি কাজে লাগায়। ফ্রিকোয়েন্সি বিশ্লেষণের মাধ্যমে এ ধরনের সংকেতলিপির পাঠোদ্ধার করা সহজ, যদি বার্তাটির বর্ণসমষ্টি এবং দৈর্ঘ্য নির্ভরযোগ্য বিশ্লেষণের উপযুক্ত হয়।
ইউরোপে পঞ্চদশ এবং ষোড়শ শতকে বহুবর্ণমালাভিত্তিক (পলিঅ্যালফাবেটিক) সংকেতলিপির ধারণাটির উদ্ভব ঘটে, অনেকের মধ্যে ফ্রেঞ্চ কুটনীতিক ব্লেইজ দি ভিজনার এর হাত ধরে (1523–96) । তাঁর নির্মিত তথ্যগুপ্তি কৌশল ভিজনার সংকেতলিপি নামে পরিচিত। এতে একটি পুনরাবৃত্ত চাবি দিয়ে চক্রাকারে ভিন্ন ভিন্ন এনক্রিপশন বর্ণমালা বাছাই করা হত। প্রায় তিন শতক ধরে ভিজনার সংকেতলিপি সম্পূর্ণ নিরাপদ বলে গণ্য হয়েছিল—le chiffre indéchiffrable—, তবে অবশেষে চার্লস ব্যাবেজ (১৭৯১–১৮৭১) এবং পরবর্তীতে ফ্রিডরিখ কাজিস্কি (১৮০৫–১৮৮১)পৃথকভাবে সংকেতলিপিটির নিরাপত্তা ভঙ্গ করতে সক্ষম হন । প্রথম বিশ্বযুদ্ধ চলাকালীন বিভিন্ন রাষ্ট্রের উদ্ভাবকরা ঘূর্ণায়মান সাংকেতিকীকরণ যন্ত্র তৈরি করেন (যেমন আর্থার শেরবিয়াস এর এনিগমা মেশিন), যা ভিজনার পদ্ধতির দূর্বলতা দূর করার উদ্দেশ্যে তৈরি হয়েছিল।
১ম ও ২য় বিশ্বযুদ্ধকালীন সংকেতলিপি
দ্বিতীয় বিশ্বযু্দ্ধে মিত্রশক্তির জয়ের পেছনে শত্রুর গোপন বার্তার পাঠোদ্ধার করার দক্ষতা গুরুতর ভূমিকা রেখেছিল। এফ. ডব্লিউ. উইন্টারবোথাম, পশ্চিমাঞ্চলীয় মিত্রশক্তির সর্বাধিনায়ক ডোয়াইট ডি. আইজেনহাওয়ার এর যুদ্ধের শেষ দিকের একটি উদ্ধৃতি দিয়ে বলেছেন, মিত্রশক্তির জয়ের পেছনে 'আল্ট্রা' এর ভূমিকা ছিল সর্বাধিক গুরুত্বপূর্ণ। দ্বিতীয় বিশ্বযু্দ্ধের ব্রিটিশ ইতিহাসবেত্তা স্যার হ্যারি হিন্সলি অনুরূপ মতপ্রকাশ করে বলেছেন যে 'আল্ট্রা' যুদ্ধের সময়সীমা কমপক্ষে দুই বছর কমিয়ে এনেছে। তিনি আরও বলছেন, আল্ট্রার অনুপস্থিতিতে বিশ্বযুদ্ধ কীভাবে শেষ হত তা অননুমেয়।
ব্যবহারিকক্ষেত্রে ফ্রিকোয়েন্সি বিশ্লেষণ পরিসংখ্যান এবং ভাষাগত জ্ঞান দুইয়ের ওপরই সমানভাবে নির্ভর করে, তবে দ্বিতীয় বিশ্বযুদ্ধের পূর্ববর্তী বছরগুলোতে গাণিতিক বিশ্লেষণের গুরুত্ব প্রবলভাবে বৃদ্ধি পায়। বিশ্বযুদ্ধচলাকালীন অক্ষশক্তির সংকেতলিপি ভাঙার জন্য প্রতিনিয়ত উন্নততর গাণিতিক বিশ্লেষণের প্রয়োজন পড়ছিল। এছাড়া এসময়ই সর্বপ্রথম তথ্য বিশ্লেষণে যান্ত্রিক পদ্ধতির সাহায্য নেয়া শুরু হয়। এর প্রথম প্রয়োগ করা হয় পোলিশ বম্ব (Bombe) যন্ত্র দ্বারা। পরবর্তীতে খুব দ্রুত এর উত্তরোত্তর উন্নতি ঘটে ব্রিটিশ বম্ব যন্ত্র, পাঞ্চকার্ড যন্রপাতি, এবং কলোসাস কম্পিউটার এ — যা ছিল প্রোগ্রাম নিয়ন্ত্রিত একদম প্রথমদিকের বৈদ্যুতিক কম্পিউটার।
নির্দেশক
সম্পূরক যন্ত্র নির্ভর সংকেতলিপিতে, যেমন দ্বিতীয় বিশ্বযুদ্ধে নাৎসি জার্মানির ব্যবহৃত লরেঞ্জ সংকেতলিপি বা এনিগমা মেশিনে, প্রতিটি বার্তার জন্য নিজস্ব সাংকেতিক চাবি থাকত। মূল এনক্রিপ্টেড বার্তা প্রেরণের পূর্বে কিছু বিশেষ বার্তা প্রেরণ করা হত, যেন প্রাপক অপারেটর নিজের রিসিভার যন্ত্রটি নির্দিষ্ট সাংকেতিক চাবির জন্য প্রস্তুত করতে পারে। এই পূর্ববর্তী বার্তাই হল নির্দেশক।
নির্দেশক প্রস্তুত প্রক্রিয়ার ত্রুটিপূর্ণ বাস্তবায়নের কারণে প্রথমে পোলিশ ক্রিপ্টোগ্রাফার বিউরো শিফরফ, এবং পরে ব্লেচলী পার্কের ব্রিটিশ ক্রিপ্টোগ্রাফারগণ এনিগমা মেশিনের সংকেতলিপির অর্থ উদ্ধার করতে সক্ষম হন। একইভাবে ত্রুটিপূর্ণ নির্দেশক প্রস্তুত প্রক্রিয়ার কারণেই ব্রিটিশদের নিকট লরেঞ্জ সংকেতলিপির গভীরতা এর অর্থও স্পষ্ট হয়। ফলে কখনও সংকেতলিপি প্রস্তুতকারী যন্ত্রটি না দেখেই বিশ্লেষকগণ এর গুপ্তবার্তা স্পষ্টভাবে উদ্ধার করতে হন।
গভীরতা
একই চাবি দিয়ে এনক্রিপ্টকৃত একাধিক বার্তা প্রেরণ করা অনিরাপদ। ক্রিপ্টোবিশ্লেষকের ভাষায় এধরনের বার্তাকে বলা হয় "গভীর" বা in depth । এধরনের বার্তা নির্ধারণ করা যায় যদি এনিগমা মেশিনে তাদের জন্য একই নির্দেশক বার্তা পাঠানো হয়।
সাধারণত, কিছু বার্তা সংকলনের মধ্যে সমতুল্য এনক্রিপশন প্রণালীগুলো একত্রে বিন্যস্ত করে নেয়া বিশ্লেষণের জন্য সুবিধাজনক হয়। উদাহরনস্বরূপ: ভার্নাম সংকেতলিপি পদ্ধতিতে সাংকেতিকীকরণের সময় আদিবার্তার প্রতিটি বিট ক্রমানুসারে একটি দীর্ঘ চাবির প্রতিটি বিটের সঙ্গে "এক্সক্লুসিভ অর" (গাণিতিক চিহ্ন ⊕) প্রক্রিয়ায় সংমিশ্রিত করা হয়: এবং বিসাংকেতিকীকরণকালে একই চাবি এবং গুপ্তবার্তাটির প্রতি বিট অনুরূপ সংমিশ্রণ করা হয়: এ ধরনের দুটি গুপ্তবার্তার গভীরতা সমান হলে, তাদের বিটের ক্রম সংমিশ্রণ থেকে উভয়ের আদিবার্তার মিশ্রিত ফল পাওয়া যায়, এবং গুপ্ত চাবিটির প্রয়োজন আর থাকে না: এরপর ভাষাগত বিশ্লেষণ কৌশল ব্যবহার করে আদিবার্তাগুলো পৃথক করা সম্ভব। যেকোন একটি আদিবার্তার যেকোন অংশবিশেষের সঠিক অনুমান করা হলে নিম্নোক্ত উপায়ে অপরটির অনুরূপ অংশবিশেষ পাওয়া যায়: এভাবে আংশিক বার্তাসমূহ যেকোন প্রান্তে বর্ধিত করে ওই অনুমানের সাপেক্ষে উভয় বার্তার সম্পূর্ণ অংশ বের করা যায়। এভাবে প্রয়োজনবোধে অনুমিত অংশ পরিবর্তন করে প্রাপ্ত ফলাফলের অর্থপূর্ণ বিশ্লেষণের মাধ্যমে ধীরে ধীরে সম্পূর্ণ বার্তার মূল রূপ উদ্ঘাটন করা সম্ভব। এবং অবশেষে উদ্ঘাটিত আদিবার্তা এবং সংশ্লিষ্ট গুপ্তবার্তার এক্সক্লুসিভ অর থেকে সাংকেতিক চাবি উদ্ধার করা যায়: চাবিটি উন্মোচিত হলে স্বাভাবিকভাবেই ওই চাবি দিয়ে এনক্রিপ্টকৃত সকল বার্তার পাঠোদ্ধার করা একদম সরল হয়ে যায়, এমনকি একাধিক চাবি আয়ত্ত্ব করতে পারলে গুপ্ত তথ্য বিশ্লেষক এনক্রিপশন পদ্ধতিটিও নির্ণয় করতে পারেন ।
আধুনিক তথ্যগুপ্তিবিদ্যার বিকাশ
রাষ্ট্রীয় গোপনীয় প্রতিষ্ঠানের তথ্যগুপ্তি বিষয়ক প্রগতি অজানা থাকলেও, প্রাতিষ্ঠানিক এবং জনপর্য‍ায় হতে নিরাপত্তা ব্যবস্থাসমূহের বিরুদ্ধে বিভিন্ন মাত্রার আক্রমণ নিয়মিত উদ্ভাবিত হচ্ছে:
অতএব, আধুনিক এনক্রিপশন প্রণালীসমূহ অতীতের এনিগমা মেশিন প্রভৃতির চেয়ে অত্যন্ত বিশ্লেষণ-প্রতিরোধী হলেও তথ্যগুপ্তিবিশ্লেষণ এবং তথ্য নিরাপত্তা গবেষণাক্ষেত্র সক্রিয় রয়েছে।
অপ্রতিসম সংকেতলিপি
অপ্রতিসম সংকেতলিপি বা পাবলিক-কী ক্রিপ্টোগ্রাফি হল একটি সাংকেতীকীকরণ পদ্ধতি যা গাণিতিক সম্পর্কযুক্ত দুটি চাবির ওপর নির্ভর করে, যার একটি ব্যক্তিগত এবং অন্যটি উন্মুক্ত। এধরনের প্রক্রিয়া নিরাপত্তার জন্য নির্দিষ্ট গাণিতিক সমস্যার স্থায়ীত্বের ওপর নির্ভর করে। কাজেই এদের নিরাপত্তা ব্যহত করার উপায় হচ্ছে গাণিতিক সমস্যার সমাধান অন্বেষন করা। অপ্রতিসম সংকেতলিপি ভিত্তিক এনক্রিপশন পদ্ধতি তথ্যগুপ্তিবিদ্যা এবং গণিতের সাঝে ঘনিষ্ঠ সংযোগ স্থাপন করে।
অপ্রতিসম সংকেতলিপির মূলনীতি হচ্ছে কিছু গাণিতিক সমস্যার সমাধানের (অনুমিত) অনুপস্থিতি বা জটিলতা। যদি কোন এলগরদিম এদের সমাধানের উপয়া বের করতে পারে, তবে তার নিরাপত্তা দূর্বল হয়ে যায়।যেমন, ডিফি-হেলম্যান কী হস্তান্তর প্রণালী বিযুক্ত লগারিদম এর গণনায় জটিলতার ভিত্তিতে নিরাপত্তা দেয়। ১৯৮৩ সালে ডন কপারস্মিথ নির্বাচিত কিছু গ্রুপের জন্য বিযুক্ত লগারিদম গণনার দ্রুততর পদ্ধতি আবিষ্কার করেন, ফলস্বরূপ এই এনক্রিপশনের নিরাপত্তার জন্য বৃহত্তর গ্রুপ বা ভিন্ন গ্রুপ ব্যবহারের শর্ত আরোপিত হয়। বহুলব্যবহৃত আরএসএ প্রক্রিয়ার নিরাপত্তার ভিত হচ্ছে মূলত সাংখ্যিক বিশ্লেষণ এর দু:সাধ্যতা — মূলদ সংখ্যার বিশ্লেষণে কোন বৈপ্লবিক অগ্রগতি এলে আরএসএ এর ব্যাপক পরিবর্তন করতে হবে।
১৯৮০ সালে, ৫০-অঙ্কের সংখ্যার বিশ্লেষণের জন্য তৎকালীন কম্পিউটারে ১০১২ মৌলিক গাণিতিক ধাপের প্রয়োজন পড়ত। ১৯৮৪ সালে মধ্যেই গাণিতিক উৎকর্ষের ফলে একই পরিমাণ ধাপে ৭৫-অঙ্কের সংখ্যা বিশ্লেষণের সক্ষমতা তৈরি হয়। তাছাড়া কম্পিউটার প্রযুক্তির উন্নতির কারণে ধাপগুলো সম্পাদনে প্রয়োজনীয় সময়ও কমে আসে। মুরের সূত্র অনুসারে, কম্পিউটারের ক্ষমতা প্রতিনিয়ত বর্ধনশীল রয়েছে। সংখ্যা বিশ্লেষণের ক্ষমতাও অনুরূপ উন্নয়নশীল থাকবে বলে আন্দাজ করা যায়, তবে তা প্রযুক্তির চেয়ে গাণিতিক সৃজনশীলতার ওপর অধিক নির্ভর করবে। আরএসএ প্রণালীর মূলে একসময় ১৫০-অঙ্কের সংখ্যা নিরাপদে ব্যবহার করা যেত। কিন্তু ২১ শতকের শুরু হতে ১৫০-অঙ্কের সংখ্যা নিরাপত্তার জন্য উপযুক্ত বলে গণ্য করা হচ্ছে না। ২০০৫-পরবর্তীকালে কয়েকশত অঙ্কবিশিষ্ট সংখ্যা বাস্তবিকক্ষেত্রে বিশ্লেষণের জন্য অতি বৃহৎ বলে গণ্য হচ্ছে, তবে গাণিতিক বিশ্লেষণ কৌশল নিয়মিত উন্নত হচ্ছে বলে তা-ও একসময় আর নিরাপদ থাকবে না। প্রযুক্তির উৎকর্ষের সঙ্গে তাল মেলানোর জন্য সাংকেতিক চাবির দৈর্ঘ্য পাশাপাশি অন্যান্য ব্যবস্থার ওপর নির্ভর করতে হয়, যেমন উপবৃত্তাকার বক্রররৈখিক ক্রিপ্টোগ্রাফি।
পার্শ্ব-প্রণালী আক্রমণ
পার্শ্ব-প্রণালী আক্রমণ বলতে সরাসরি এনক্রিপশন এলগরিদমে আক্রমণ না করে বাস্তবায়ন পদ্ধতির দূর্বলতা অনুসন্ধান করা বোঝায়।
কোয়ান্টাম কম্পিউটারের প্রভাব
কোয়ান্টাম কম্পিউটার প্রযুক্তি গুপ্ত তথ্য বিশ্লেষণে গুরুত্বপূর্ণ প্রভাব রাখবে। উদাহরণস্বরূপ, শর এর এলগরিদম, বহুপদী সময়সীমার মধ্যে বৃহৎ সংখ্যার বিশ্লেষণ করতে সক্ষম, যা বহুলব্যবহৃত একাধিক পাবলিক-কী সংকেতিকীকরণ পদ্ধতির নিরাপত্তা অচল করে ফেলবে।
কোয়ান্টাম কম্পিউটারে গ্রোভার এর এলগরিদম ব্যবহার করে সাংকেতিক চাবি সন্ধানের ব্রুট-ফোর্স পদ্ধতিতে দ্বিঘাত গতিবৃদ্ধি করা সম্ভব। তবে চাবির দৈর্ঘ্য দ্বিগুণ করে এর কার্যকারিতা হ্রাস করা যায় ।
বুরহান ওয়ানি
বুরহান ওয়ানি (১৯ সেপ্টেম্বর ১৯৯৪ - ৮ জুলাই ২০১৬) হিজবুল মুজাহিদিনের একজন কমান্ডার ছিলেন, একটি জঙ্গি সংগঠন যা একটি সন্ত্রাসী গোষ্ঠী হিসাবে চিহ্নিত। তিনি স্থানীয় কাশ্মীরি জনগণের মধ্যে একজন জনপ্রিয় ব্যক্তিত্বে পরিণত হয়েছিলেন, প্রাথমিকভাবে একটি শক্তিশালী সোশ্যাল মিডিয়া উপস্থিতির মাধ্যমে এটি করেছিলেন এবং জম্মু ও কাশ্মীরের বিদ্রোহকে যুব-ভিত্তিক আন্দোলনে পরিণত করার জন্য দায়ী ছিলেন। ওয়ানি একজন জঙ্গি নেতা ছিলেন এবং তার ব্যক্তিগত প্রচেষ্টার মাধ্যমে অসংখ্য পদাতিক সৈন্য নিয়োগ করেছিলেন বলে জানা গেছে।
একজন জনপ্রিয় জঙ্গি হিসেবে, ওয়ানিকে সক্রিয়ভাবে ভারতীয় নিরাপত্তা বাহিনী খোঁজ করেছিল, যারা তাকে ধরার জন্য একটি দান করেছিল। তিনি জম্মু ও কাশ্মীরের অনন্তনাগ জেলার একটি প্রত্যন্ত গ্রামে অবস্থিত ছিলেন এবং পরবর্তীকালে ৮ জুলাই ২০১৬-এ ভারতীয় বাহিনীর সাথে গুলির লড়াইয়ে নিহত হন। ওয়ানির হত্যাকাণ্ড সমগ্র কাশ্মীর উপত্যকা জুড়ে ব্যাপক বিক্ষোভের জন্ম দেয়  যা ২০১০ সালের অশান্তির পর এই অঞ্চলে সবচেয়ে খারাপ অশান্তি হয়ে ওঠে।  ফলস্বরূপ, ভারত-শাসিত কাশ্মীর টানা ৫৩ দিনের কারফিউর অধীনে ছিল, যা ৩১ আগস্ট ২০১৬ এর মধ্যে পুরোপুরি তুলে নেওয়া হয়েছিল।   ওয়ানির হত্যার পর যে বিক্ষোভের ফলে ৯৬ জনেরও বেশি লোক মারা যায় এবং ১৫,০০০ বেসামরিক এবং ৪,০০০ ভারতীয় নিরাপত্তা কর্মী আহত হয়।
জীবনী
ওয়ানি একজন ডাক্তার হওয়ার পরিকল্পনা করেছিলেন এবং তার ক্লাস ৮-এর পরীক্ষায় ৯০% এর বেশি নম্বর পেয়েছিলেন কিন্তু ১৬ অক্টোবর ২০১০-এ তার মাধ্যমিক পরীক্ষার দশ দিন আগে বাড়ি ছেড়েছিলেন এবং প্রায় ১৫ বছর বয়সে জঙ্গি কারণে নথিভুক্ত হন, হিজবুল মুজাহিদিনে যোগদান করেন।  তার পরিবার দাবি করে যে ভারতীয় রাষ্ট্রযন্ত্রের প্রতি তার মোহভঙ্গের মূলটি গত গ্রীষ্মের একটি ঘটনায়, যেখান থেকে রাজ্য পুলিশ তাকে সিগারেট কেনার জন্য বলার পর তার ভাই খালিদ এবং তার এক বন্ধুর সাথে তাদের মারধর করেছে বলে অভিযোগ রয়েছে।  বুরহানের চাচাতো ভাইয়েরা ইতিমধ্যেই ২০০৮ সাল থেকে জঙ্গি আন্দোলনের সাথে জড়িত ছিল এবং ২০১০ সালে হিজবুল মুজাহিদিনে যোগ দিয়েছিল।
বুরহান ওয়ানি সোশ্যাল মিডিয়াকে শক্তিশালী তথ্য-যুদ্ধের একটি হাতিয়ার হিসেবে ব্যবহার করেছিলেন জঙ্গি আন্দোলনকে রোমান্টিক করার জন্য শুদ্ধ কাশ্মীরি ভাষায় "মতাদর্শ, ধর্ম এবং নিপীড়নের গভীর অনুভূতির একটি চতুর মিশ্রণ" এবং অপ্রত্যাশিতভাবে ব্যবহার করেছিলেন। পোস্টার-বয় হিসাবে স্থানীয় জনগণের মধ্যে প্রভাব, অসংখ্য তরুণ প্রাপ্তবয়স্কদের কারণের দিকে আকৃষ্ট করে। তিনি প্রায়শই ভারতকে ইসলামের সাথে সম্পূর্ণরূপে বেমানান এই ধারণাটি যে কোনও মূল্যে ধ্বংস করতে বাধ্য করেন এবং দিল্লির লাল কেল্লায় ইসলামের পতাকা উত্তোলনের লক্ষ্যে ব্যাখ্যা করেছিলেন।  ২০১৩ সালে একজন মুজাহিদ হিসাবে বুরহানের উল্লেখযোগ্যতা আরও বৃদ্ধি পায়, যখন তাকে ভুলভাবে হত্যা করা হয়েছে বলে বর্ণনা করা হয়েছিল, সামাজিক মিডিয়া জুড়ে।
আগস্ট ২০১৫ সালে, রাজ্য সরকার বুরহানের মাথার উপর ₹ ১০,০০,০০০ এর পুরস্কার আরোপ করে। অন্য একটি প্রতিবেদনে, দ্য ডিপ্লোম্যাট দাবি করেছে যে বুরহান তার উপর $১৫০০ পুরস্কার ছিল। প্রায় এক মাস আগে একটি ফেসবুক পোস্টে বুরহান সহ আরও ১০ জন জঙ্গিকে ভারী অস্ত্র সহ জঙ্গি পোশাকে দেখা যাচ্ছে যা কাশ্মীরে ভাইরাল হয়েছিল। ভিডিওগুলি অবশ্য অব্যাহত ছিল, তার সাথে তিনি জনগণকে রাষ্ট্রের বিরুদ্ধে অস্ত্র গ্রহণের আহ্বান জানিয়েছিলেন এবং ভারতীয় উপাদানগুলির সাথে সহযোগিতা করতে অস্বীকার করেছিলেন। বুরহানের বার্তা ছড়িয়ে দেয় এমন সামাজিক নেটওয়ার্কিং পৃষ্ঠাগুলিতে নিষেধাজ্ঞা জারি করার জন্য পুলিশ প্রায়ই বিচার বিভাগের কাছে যায়। ২০১৬ সালের জুনে প্রকাশিত একটি ভিডিওতে, তিনি অমরনাথ তীর্থযাত্রীদের একটি নিরাপদ পথের আশ্বাস দিয়েছিলেন কিন্তু কাশ্মীরি পণ্ডিতদের জন্য প্রস্তাবিত পুনর্বাসন উপনিবেশগুলিতে, ইসরায়েলের মতো সমাধানের বিরোধিতা করে এবং সশস্ত্র বাহিনীর উপনিবেশগুলিতে আক্রমণ করার হুমকি দিয়েছিলেন। তিনি সমস্ত নিরাপত্তা বাহিনীকে আক্রমণ করার হুমকি দিয়ে রাজ্য-পুলিশকে তাদের পথ থেকে দূরে থাকার আহ্বান জানান। যদিও তার উপর কখনো কোনো হামলার সন্ধান পাওয়া যায়নি, তবে মনে করা হয় সে তাদের বেশ কয়েকটির মাস্টারমাইন্ড ছিল।
প্রতিক্রিয়া
৯ জুলাই তার জানাজায় বিপুল জনতা যোগ দেয়। ভিড়ের সংখ্যা ২০০,০০০ অনুমান করা হয়েছিল এবং সাংবাদিকরা এটিকে সর্বকালের বৃহত্তম সমাবেশ হিসাবে বর্ণনা করেছিলেন। কাশ্মীরের সমস্ত প্রধান শহরে অনুপস্থিতিতে শেষকৃত্যের প্রার্থনাও করা হয়েছিল। পাকিস্তানের পতাকায় মোড়ানো তার লাশ ত্রালে তার ভাই খালিদের লাশের পাশে দাফন করা হয়। তার জানাজায় জঙ্গিরাও উপস্থিত ছিল এবং তাকে থ্রি-ভলি স্যালুট দেয়।
তার মৃত্যুর খবর ছড়িয়ে পড়ার পর কাশ্মীর উপত্যকার কিছু এলাকায় সহিংস বিক্ষোভ শুরু হয়। বিচ্ছিন্নতাবাদী নেতারা কাশ্মীরে বন্ধের ডাক দিয়েছিলেন যা ২০১৭ সালের ফেব্রুয়ারিতে বন্ধ করার আগে বারবার বাড়ানো হয়েছিল। জনতা পুলিশ স্টেশন ও নিরাপত্তা বাহিনীর ওপর হামলা চালায়। কাশ্মীরি পণ্ডিতদের ট্রানজিট ক্যাম্পসহ কাশ্মীরের অনেক জায়গা থেকে পাথর নিক্ষেপের খবর পাওয়া গেছে।  ট্রেন পরিষেবা সহ ইন্টারনেট পরিষেবা স্থগিত করা হয়েছে এবং জাতীয় সড়ক বন্ধ করে দেওয়া হয়েছে। অশান্তির কারণে বারবার অমরনাথ তীর্থযাত্রা পুনরায় শুরু এবং স্থগিত করা হয়েছিল।     ক্যাম্পে বিক্ষোভকারীদের হামলার কারণে ১২ জুলাই রাতে ২০০ টিরও বেশি কাশ্মীরি পণ্ডিত কর্মচারী ট্রানজিট ক্যাম্প থেকে পালিয়ে যায়।  যে বাড়িতে বুরহানকে হত্যা করা হয়েছিল, সেখানকার বাসিন্দারা নিরাপত্তা বাহিনীকে বুরহান সম্পর্কে খবর দিয়েছে সন্দেহে জনতা আগুন দিয়েছিল। ১৫ জুলাই কাশ্মীরের সমস্ত জেলায় কারফিউ জারি করা হয়েছিল এবং মোবাইল ফোন নেটওয়ার্ক স্থগিত করা হয়েছিল।  ৩১ আগস্ট ২০১৬ তারিখে সমস্ত অংশ থেকে কারফিউ প্রত্যাহার করা হয়েছিল।   অস্থিরতায় ৯০ জনেরও বেশি লোক মারা যায়    এবং ১৫,০০০ এরও বেশি বেসামরিক লোক আহত হয়। ভারতীয় নিরাপত্তা বাহিনী বিক্ষোভকারীদের ওপর গুলি চালাতে অ্যাসল্ট রাইফেল ব্যবহার করেছে বলে জানা গেছে। অশান্তির সময় চার হাজারেরও বেশি নিরাপত্তাকর্মী আহত হয়েছেন।
পিপলস ডেমোক্রেটিক পার্টির নেতা মুজাফফর হুসেন বেগ অভিযোগ করেছেন যে ওয়ানি এবং তার সহযোগীদের সাথে জড়িত থাকার সময় স্ট্যান্ডার্ড অপারেটিং পদ্ধতি অনুসরণ করা হয়নি। বেগ ওয়ানির হত্যাকাণ্ডের তদন্তে একটি কমিশন নিয়োগের দাবি জানান। উপ-মুখ্যমন্ত্রী নির্মল সিং প্রত্যাখ্যান করেছিলেন, এই বলে যে এটি একটি সন্ত্রাসবিরোধী অভিযান এবং তদন্তের প্রয়োজন নেই।
ওয়ানির মৃত্যুর একদিন পর রাজ্যের প্রাক্তন মুখ্যমন্ত্রী ওমর আবদুল্লাহ বলেছিলেন যে তার হত্যাকাণ্ড তাকে কাশ্মীরি সমাজের অসন্তুষ্ট অংশের নতুন আইকনে পরিণত করেছে এবং আরও সতর্ক করেছে যে তার মৃত্যুর পরে আরও কাশ্মীরি জঙ্গিবাদে যোগ দেবে। ১২ জুলাই, পাকিস্তানের প্রধানমন্ত্রী নওয়াজ শরীফ একটি বিবৃতিতে বুরহান ওয়ানি হত্যার জন্য "শক" প্রকাশ করেছিলেন যা ভারত সরকারের সমালোচনা করেছিল। শরিফ ১৫ জুলাই ওয়ানিকে " শহীদ " বলে অভিহিত করেছিলেন। ভারতের পররাষ্ট্র মন্ত্রণালয় এর প্রতিক্রিয়ায় নিষিদ্ধ সন্ত্রাসী সংগঠনের সন্ত্রাসীদের "মহিমা" করার জন্য পাকিস্তানের সমালোচনা করেছে। ভারতের প্রধানমন্ত্রী নরেন্দ্র মোদি নিহত ওয়ানিকে নায়ক হিসেবে তুলে ধরার অভিযোগে গণমাধ্যমের সমালোচনা করেছেন। জাতিসংঘে পাকিস্তানের রাষ্ট্রদূত মালিহা লোধি জাতিসংঘের কর্মকর্তাদের সাথে বৈঠকের সময় ওয়ানির হত্যাকাণ্ডকে "কাশ্মীরি যুব নেতার হত্যা" বলে বর্ণনা করেছেন। ২১ সেপ্টেম্বর জাতিসংঘের সাধারণ পরিষদে তার বক্তৃতার সময় শরীফ বুরহান ওয়ানিকে একজন "তরুণ নেতা" হিসাবে বর্ণনা করেছিলেন যিনি সর্বশেষ "কাশ্মীরি ইন্তিফাদা" এর প্রতীক হিসাবে আবির্ভূত হয়েছিলেন।
ডিসেম্বর ২০১৬ সালে জম্মু ও কাশ্মীর সরকার তার বড় ভাই খালিদের বিতর্কিত হত্যার জন্য তার পরিবারকে ₹৪,০০,০০০ এর এক্স-গ্রেশিয়া ক্ষতিপূরণ দেওয়ার অনুমতি দেয়। এটি বিরোধী দলগুলির পাশাপাশি ভারতীয় জনতা পার্টির প্রতিবাদে নেতৃত্ব দেয়। মুখ্যমন্ত্রী মুফতি ১৮ জানুয়ারী ২০১৭-এ অস্বীকার করেছিলেন যে কোনও ক্ষতিপূরণ দেওয়া হয়েছে।
উত্তরাধিকার
২০১৭ সালের আগস্টে পাকিস্তানের স্বাধীনতা দিবসে, ওয়ানিকে আজাদি ট্রেন নামে একটি বিশেষ ট্রেনে দেখানো হয়েছিল যা পাকিস্তান রেলওয়ে দ্বারা দেশের জাতীয় বীরদের স্মরণে আয়োজিত হয়েছিল।
জুলকাইফ রিয়াজ ২০২০ সালের সেপ্টেম্বরে বুরহান মুজাফফর ওয়ানি নামে ওয়ানির একটি জীবনী প্রকাশ করেন।
ওয়ানি কাশ্মীরের স্বাধীনতা আন্দোলনের মুখ হয়ে ওঠেন, এবং ভগৎ সিংয়ের সাথেও তুলনা করা হয়।
ওয়ানি ১ জুলাই ২০১৫-এ নিজের একটি গ্রুপ ফটো প্রকাশ করেছিলেন যা অন্য দশজন জঙ্গির সাথে বসে আছে, সবাই সশস্ত্র এবং সেনাবাহিনীর পোশাক পরিহিত, যা ভাইরাল হয়েছিল। ছবির জঙ্গিরা হলেন সবজার আহমেদ ভাট, ওয়াসিম মাল্লা, নাসির আহমেদ পণ্ডিত, ইশফাক হামিদ, তারিক আহমেদ পণ্ডিত, আফাকুল্লাহ ভাট, আদিল আহমেদ খান্ডে, সাদ্দাম প্যাডার, ওয়াসিম আহমেদ শাহ এবং আনিস। তারপর থেকে তারা সবাই নিহত হয়েছে, তারিক ছাড়া, যারা ২০১৬ সালের মে মাসে আত্মসমর্পণ করেছিল।
বেঈমান লাভ
বেঈমান লাভ হলো ২০১৬ সালের একটি ভারতীয় হিন্দি ভাষার থ্রিলার চলচ্চিত্র, যা পরিচালনা ও প্রযোজনা করেছেন রাজীব চৌধুরী। এতে কেন্দ্রীয় চরিত্রে অভিনয় করেছেন সানি লিওন ও রজনীশ দুগ্গাল, এছাড়াও রয়েছেন ড্যানিয়েল ওয়েবার ও নবাগতা জিশা ন্যান্সি। চলচ্চিত্রটি ২০১৬ সালের ১৪ অক্টোবর মুক্তি পায়।
ফোক্সুন্ডো হ্রদ
ফোক্সুন্ডো হ্রদ, (फोक्सुण्डो ताल, Phoksuṇḍo tāl), হচ্ছে নেপালের শী ফোক্সুন্ডো জাতীয় উদ্যানের একটি আল্পাইন মিঠা পানির অলিগট্রফিক হ্রদ, যা সমুদ্র পৃষ্ট থেকে উচ্চতায় ডোল্পা জেলায় অবস্থিত। ফোক্সুন্ডো হ্রদের ক্ষেত্রফল  যার মধ্যে জলসীমার আয়তন  নির্গমন পথ । ২০০৪ সালে, হাইড্রলজি ও আবহবিদ্যা বিভাগের জরীপ অনুসারে হ্রদের সর্বোচ্চ পরিমাপকৃত গভীরতা ছিল । ২০০৭ সালের সেপ্টেম্বরে, ফোক্সুন্ডো হ্রদকে রামসাগর ক্ষেত্রর মতো ডিজাইন করা হয়েছে।
ধর্মীয় তাৎপর্য
দক্ষিণ দিকে ২০ টিরও অধিক স্তূপ রয়েছে, এবং একটি গোম্পা হ্রদের পূর্ব দিকে রয়েছে, যেখানে বার্ষিক উপাসনা এবং পূজাঅর্চনা করা হয়। ঐতিহ্যবাহী তিব্বতি সংস্কৃতি ডোল্পোর উপরের অংশে প্রচলিত রয়েছে; বৌদ্ধ ধর্ম এবং বোন ধর্ম, রিঙ্গমো গ্রামসহ ডোল্পোর নিচের অংশে প্রচলিত।
উরুজ মুমতাজ
উরুজ মুমতাজ (জন্মঃ ১ অক্টোবর ১৯৮৫ করাচি) হলেন একজন পাকিস্তানি নারী ক্রিকেটার এবং অন্যতম সেরা অল-রাউন্ডার। তিনি (একজন অলরাউন্ডার হিসেবে) পাকিস্তান জাতীয় নারী ক্রিকেট দল এবং এশিয়া এলেভেন ক্রিকেট দলের হয়ে খেলেছেন। তিনি ১টি টেস্ট ম্যাচ, ৩৮টি ওয়ানডে ও ৯টি টুয়েন্টি২০ ম্যাচে অংশগ্রহণ করেছেন। সম্প্রতি তিনি ২০১০ সালের ১০ মে নিউজিল্যান্ড নারী দলের বিরুদ্ধে খেলেছেন। এছাড়াও তিনি জাতীয় দলের অধিনায়ক হিসেবে আইসিসি নারী বিশ্বকাপ ২০০৯ খেলেছেন।
পপু পম পম
পপু পম পম (আসল নাম তত্‌ওয়া প্রকাশ শতপথী) একজন ওড়িয়া চলচ্চিত্র, টেলিভিশন ও মঞ্চ অভিনেতা। তিনি কৌতুক অভিনেতা হিসেবে সর্বাধিক পরিচিত। তিনি এ পর্যন্ত বহু চলচ্চিত্রে অভিনয় করেছেন।
পুরস্কার ও সম্মান
তরঙ্গ টিভি (তরঙ্গ টেলিভিশন) কর্তৃক আয়োজিত তরং সিনে এওয়ার্ডস অনুষ্ঠানে শ্রেষ্ঠ কৌতুক অভিনেতা হিসেবে পুরস্কৃত হয়েছেন।
মাটির ঔদক ধর্মাবলি
ভূত্বকের উপরিস্থিত মাটির অভ্যন্তরের ফাঁকা স্থানগুলো বায়ু ও পানি দ্বারা পূর্ণ থাকে। ফলে, মাটির প্রকৌশলগত গুণাগুণ বিশ্লেষণে প্রবাহী বলবিদ্যার সাহায্য নেয়া হয়। মাটির অভ্যন্তরস্থ ফাঁকা স্থানসমূহে স্থির বা প্রবহমান পানির ধারার মাটির গুণাগুণে ব্যাপকভাবে পরিবর্তন আনে। পানি সংবলিত মাটির ধর্মাবলিকে মাটির ঔদক ধর্মাবলি বলা হয়। মাটিতে পানি থাকলে পরে মাটির বৈশিষ্ট্য এত বিচিত্র ধর্ম লাভ করে যে, মৃত্তিকা বলবিদ্যার জনক জনাব টারজাঘি বলেন যে, মাটিতে পানির উপস্থিতি না থাকলে মৃত্তিকা বলবিদ্যা অধ্যয়ন করবার প্রয়োজন পড়তো না।
মাটির মধ্য দিয়ে পানি প্রবাহের ক্ষেত্রে মাটির ভেদ্যতা, মাটির কার্যকরী চাপ, প্রবাহ জালিকা ইত্যাদি বৈশিষ্ট্যকে মাটির ঔদক ধর্মাবলি হিসেবে পাঠ করা হয়।
ভেদ্যতা
মাটির মধ্যকার শূন্যস্থানের ভেতর দিয়ে পানি বা কোন তরলের প্রবাহিত হবার ধর্মকে ভেদ্যতা বলা হয়। এটি মাটির অন্যতম গুরুত্বপূর্ণ ঔদক ধর্ম। কোন অবকাঠামো যে মাটির উপর অবস্থিত, তার অন্তর্স্থিত পানির প্রবাহের হার কম-বেশি হলে, তথা ভেদ্যতার মান আদর্শ মানের চেয়ে কম বেশি হলে, পানির অধিক চোয়ানোর ফলে মাটির শক্তিমাত্রা পরিবর্তিত হতে পারে। ফলত, ঐ কাঠামো ধ্বসে পড়তে পারে।
যে মাটির মধ্য দিয়ে পানি প্রবাহিত হতে পারে, সে মাটিকে ভেদ্য মাটি বলে। আর পানি প্রবাহিত হতে না পারলে তাকে অভেদ্য মাটি বলে। সাধারণত, বড় বড় পাথুরে কণা সংবলিত মাটির ভেদ্যতা অনেক বেশি হয়, এবং কর্দমাক্ত এটেল মাটির ভেদ্যতা সবচেয়ে কম হয়।
ভেদ্যতা সংক্রান্ত ডার্সির সূত্র
১৮৫৬ সালে বিজ্ঞানী ডার্সি কতকগুলো পরীক্ষণের উপর ভিত্তি করে তার বিখ্যাত 'ডার্সির সূত্র' প্রকাশ করেনঃ
' মাটির ভিতর দিয়ে তরল পদার্থের প্রবাহের গতিবেগ মাটির ঔদক ঢালের সমানুপাতিক।'
অর্থাৎ, v varies as i
বা, v= ki
এখানে, v= বেগ
k= ভেদ্যতার সহগ
i= ঔদক ঢাল
ভেদ্যতার সহগকে k দ্বারা প্রকাশ করা হয়। এর এককঃ m/s.
ভেদ্যতা সংক্রান্ত এলেন হ্যাজেনের সূত্র
k= CD^2
এখানে, k= ভেদ্যতার সহগ
C= ধ্রুবক (এর মান সাধারণত ১০০ ধরা হয়)
D(10) = গোলকাকার মৃত্তিকা কণার কার্যকরী আকার (এই সূত্রের জন্য D(10) এর মান অবশ্যই সেন্টিমিটার এ নিতে হবে)
কোয়াড সিটিজ
প্রারম্ভিক ইতিহাস
ইউরোপীয়রা বসতি স্থাপন করার পূর্বেই নদীগুলোর মোহনা আদিবাসীদের আকৃষ্ট করতে শুরু করে। হাজার বছর ধরে তারা নদীর তীরকে বসবাসের জায়গা হিসেবে নির্বাচন করত। ইউরোপীয়রা যখন এখানে আগমন করে, তখন সক ও ফক্স গোত্রের মানুষ বসবাস করত। "সকেনাক" ছিল সক গোত্রের প্রধান গ্রাম। ঊনবিংশ শতকে এখানে যুদ্ধপ্রধান ব্ল্যাক হক জন্মগ্রহণ করেন। ১৮৩২ সালের ব্ল্যাক হক যুদ্ধে যুক্তরাষ্ট্র সক গোত্রকে পরাজিত করে। তখন সক গোত্রপ্রধান কেওকুক এবং মার্কিন জেনারেল উইনফিল্ড স্কট চুক্তি স্বাক্ষর করেন। এর ফলে আদিবাসীরা ২৪,০০০ বর্গকিলোমিটার এলাকা যুক্তরাষ্ট্রের হাতে সমর্পণ করতে বাধ্য হয়। ব্ল্যাক হক ঐতিহাসিক উদ্যানে সকদের বীরত্বগাথা সুন্দরভাবে পরিস্ফুটিত হয়েছে।
যুক্তরাষ্ট্রে শিল্প বিপ্লব ক্রমশ প্রগতি পেতে থাকলে শিল্পোদ্যোক্তারা মিসিসিপি নদীকে জলশক্তির উৎস হিসাবে ব্যবহারের সম্ভাবনা পর্যবেক্ষণ করেন। তারা জলশক্তি ও নদীপথে পরিবহনের সহজলভ্যতার বিষয়টি বিবেচনা করে কোয়াড সিটিজ এলাকায় উন্নয়নের জন্য আগমন করেন। ১৮৪৮ সালে জন ডির মোলিনে লাঙল ব্যবসা স্থানান্তরিত করেন। ১৮৬৮ সালে এই ব্যবসাটি ডির অ্যান্ড কোম্পানির অধীনে স্থানান্তরিত হয়। বর্তমানে ডির অ্যান্ড কোম্পানি কোয়াড সিটিজ এলাকার সর্বোচ্চ কর্মসংস্থানদাতা।
১৮৫৬ সালে ড্যাভেনপোর্ট ও রক আইল্যান্ডকে সংযোগকারী রেলপথ নির্মিত হয়। রক আইল্যান্ড রেলপথ কোম্পানি এটি প্রতিষ্ঠা করে। ধীরগতির ফেরি ব্যবসার কদর এর ফলে পড়ে যেতে থাকে। বাষ্পীয়পোতগুলোর অধিপতিরা এই রেলসড়কগুলোকে তাদের ব্যবসার পথে হুমকি হিসেবে বিবেচনা করেন। ১৮৫৬ সালের ৬ মে, সেতুর নির্মাণকাজ সম্পন্ন হওয়ার কয়েক মাস পর একজন রাগান্বিত হয়ে রেলসড়কের সাথে এফফি অ্যাফটন জলযানের ধাক্কা লাগিয়ে দেন। এফি অ্যাফটনের মালিক জন হার্ড ক্ষতিপূরণ চেয়ে রক আইল্যান্ড রেলপথ কোম্পানির বিরুদ্ধে মামলা করেন। তখন রক আইল্যান্ড রেলপথ কোম্পানি আব্রাহাম লিংকন-কে তাদের আইনজীবী নিযুক্ত করে। লিংকন মামলাটিকে সুপ্রিম কোর্ট পর্যন্ত নিয়ে জিতে যান। ফিলিপ সুইটার লিংকনের একজন বিশেষজ্ঞ সাক্ষী ছিলেন। এই মামলা লিংকনের কর্মজীবনের মোড় ঘুরিয়ে দেয়।
লয়েড শ্যাপলি
লয়েড স্টোয়েল শ্যাপলি (২ জুন, ১৯২৩ - ১২ মার্চ, ২০১৬) (ইংরেজি: Lloyd Stowell Shapley) যুক্তরাষ্ট্রের একজন প্রখ্যাত গণিতবিদ ও অর্থনীতিবিদ। তিনি গাণিতিক অর্থশাস্ত্র, বিশেষত ক্রিয়া তত্ত্বে (গেম থিওরি) অসামান্য অবদান রেখেছেন। "স্থিতিশীল বরাদ্দ ও বাজার ব্যবস্থাপনার চর্চা তত্ত্বের" জন্য তিনি অধ্যাপক অ্যালভিন এলিয়ট রথের সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।
অ্যালভিন রথ
অ্যালভিন এলিয়ট রথ (১৯ ডিসেম্বর, ১৯৫১) যুক্তরাষ্ট্রের একজন অর্থনীতিবিদ এবং হার্ভার্ড বিশ্ববিদ্যালয়ের অর্থনীতি ও ব্যবসায় প্রশাসন বিভাগের অধ্যাপক। তিনি অর্থনীতির গেম থিওরি, বাজার ব্যবস্থাপনা ও নিরীক্ষামূলক অর্থনীতি বিষয়ে গবেষণা করেছেন। ১৯৭১ সালে কলাম্বিয়া বিশ্ববিদ্যালয় থেকে স্নাতক হন। এরপর স্ট্যানফোর্ড বিশ্ববিদ্যালয় থেকে ১৯৭৩ সালে মাস্টার্স ও ১৯৭৪ সালে পিএইচডি ডিগ্রি অর্জন করেন। পরবর্তীকালে ইলিনয় বিশ্ববিদ্যালয়ে তিনি শিক্ষক হিসেবে যোগদান করেন। সেখান থেকে পিটসবার্গ বিশ্ববিদ্যালয় এবং পরে হার্ভার্ড বিশ্ববিদ্যালয়ে যোগদান করেন তিনি।
অ্যালভিন এলিয়ট রথ যুক্তরাষ্ট্রের ন্যাশনাল ব্যুরো অব ইকোনমিক রিসার্চ (এনবিইআর) এবং অর্থমিতিক সমাজের (ইকোনোমেট্রিক সোসাইটি) সদস্য। "স্থিতিশীল বরাদ্দ ও বাজার ব্যবস্থাপনার চর্চা তত্ত্ব"-এর জন্য তিনি অধ্যাপক লয়েড শ্যাপলির সাথে যৌথভাবে ২০১২ সালে অর্থনীতিতে নোবেল পুরস্কার লাভ করেন।
অনাদর্শ বিশ্লেষণ
১৯৬০-এর দশকের শুরুর দিকে গণিতবিদ আব্রাহাম রবিনসন অনাদর্শ বিশ্লেষণের ধারণা প্রথম উপস্থাপন করেন। তিনি বাস্তব সংখ্যাসমূহের ফিল্ডের উপর এই তত্ত্ব প্রয়োগ করেন। এই তত্ত্বের উপর লেখা তার বিখ্যাত বইটির নাম Non-standard Analysis। বইটি ১৯৬৬ সালে প্রথম প্রকাশিত হয়।
ইটাহার বিধানসভা কেন্দ্র
ইটাহার (বিধানসভা কেন্দ্র) ভারতের পশ্চিমবঙ্গ রাজ্যের উত্তর দিনাজপুর জেলার একটি বিধানসভা কেন্দ্র।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৩৬ নং ইটাহার বিধানসভা কেন্দ্রটি ইটাহার সিডি ব্লক এর অন্তর্গত।
ইটাহার বিধানসভা কেন্দ্রটি ৬ নং বালুরঘাট লোকসভা কেন্দ্রের অন্তর্গত। এই কেন্দ্রটি পূর্বে রায়গঞ্জ লোকসভা কেন্দ্রের অন্তর্গত ছিল।
২০১১
এমডি. রকবুল বোকশ তৃণমূল কংগ্রেসের প্রার্থী হিসেবে বিরোধিতা করেন এবং নির্দল প্রার্থী হিসেবে দাঁড়ান। তাকে পার্টি থেকে সাসপেন্ড করা হয়।
১৯৭৭-২০০৬
২০০৬, ২০০১ ও ১৯৯৬ সালের রাজ্য বিধানসভা নির্বাচনে, সিপিআই এর শ্রীকুমার মুখার্জী ৩৬ নং ইটাহার কেন্দ্র থেকে জয়ী হন, ২০০৬ সালে  তার নিকটতম প্রতিদ্বন্দ্বী কংগ্রেসের অমল আচার্যকে পরাজিত করেন, ২০০১  সালে এনসিপি'র ডা.জাইনাল আবেদিন   এবং ১৯৯৬ সালে ডা.জাইনাল আবেদিন কংগ্রেস পরাজিত করেন।  অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯১ সালে কংগ্রেসের ডা.জাইনাল আবেদিন সিপিআই'র স্বদেশ চকিকে পরাজিত করেন।  ১৯৮৭ সালে সিপিআই'র স্বদেশ চকি কংগ্রেসের ডা.জাইনাল আবেদিনকে পরাজিত করেন।  ১৯৮২ সালে  আইসিএস/কংগ্রেসের ডা.জাইনাল আবেদিন সিপিআই এর বসন্ত লাল চ্যাটার্জীকে পরাজিত করেন  এবং ১৯৭৭ সালে সিপিআই (এম) -এর সলিল কুমার গুহকে পরাজিত করেন।
১৯৫১-১৯৭২
১৯৭২, ১৯৭১ , ১৯৬৯ , ১৯৬৭ এবং ১৯৬২ সালে কংগ্রেসের ডা. জাইনাল আবেদিন জয়ী হন। ১৯৫৭ সালে সিপিআই এর বসন্ত লাল চ্যাটার্জী জয়ী হন। ১৯৫১ সালে কংগ্রেসের বনমালী দাস জয়ী হন।
তাপীয় আয়নীকরণ তত্ত্ব
তাপীয় আয়নন বা তাপীয় আয়নীকরণ তত্ত্ব একটি ভৌত প্রক্রিয়া যেখানে উত্তপ্ত পৃষ্ঠতল থেকে অনুর নিঃসরণ হয় এবং অণুগুলি আয়নিত অবস্থায় থাকে। পদার্থের এই ধর্মটি কাজে লাগিয়ে মাস স্পেক্ট্রস্কোপির প্রয়োজনে আয়ণ উৎস ও অয়ন বিম তৈরি করা হয়। মৌলের আণবিক ভর পরিমাপ করতে এটি বহুল ব্যবহার করা হয়।
রাম নারায়ণ চক্রবর্তী
রাম নারায়ণ চক্রবর্তী (১৯১৬-২০০৭) ছিলেন একজন ভারতীয় ফাইটোকেমিস্ট, বিজ্ঞানী এবং প্রাক্তন ইন্ডিয়ান ইনস্টিটিউট অফ এক্সপেরিমেন্টাল মেডিসিন (বর্তমান ইন্ডিয়ান ইনস্টিটিউট অফ কেমিক্যাল বায়োলজি) এর পরিচালক, যিনি ঔষধি রসায়ন বিজ্ঞানে তাঁর অবদানের জন্য পরিচিত। ১৯১৬ সালে জন্মগ্রহণ করেন, তিনি কলকাতা বিশ্ববিদ্যালয় থেকে ডিএসসি ডিগ্রি অর্জন করেন এবং ইন্ডিয়ান ইনস্টিটিউট অফ এক্সপেরিমেন্টাল মেডিসিনের পরিচালক হওয়ার আগে কলকাতা স্কুল অফ ট্রপিক্যাল মেডিসিনের অধ্যাপক এবং ডেপুটি ডিরেক্টর হিসেবে কাজ করেন। তার গবেষণাগুলি ঔষধি গাছের গবেষণায় সহায়তা করেছে বলে জানা গেছে এবং তার দ্বারা প্রকাশিত বেশ কয়েকটি নিবন্ধের মাধ্যমে নথিভুক্ত করা হয়েছে। তিনি রয়্যাল সোসাইটি অফ কেমিস্ট্রির একজন সভ্য এবং ইন্ডিয়ান ন্যাশনাল সায়েন্স একাডেমির একজন নির্বাচিত ফেলো ছিলেন। বিজ্ঞানে অবদানের জন্য ভারত সরকার তাকে ১৯৭২ সালে তৃতীয় সর্বোচ্চ বেসামরিক সম্মান পদ্মভূষণে ভূষিত করে।
তিনি ৩১ মে ২০০৭ সালে ৯১ বছর বয়সে মারা যান। পোস্ট গ্র্যাজুয়েট ইনস্টিটিউট অফ মেডিকেল এডুকেশন অ্যান্ড রিসার্চ (পিজিআইএমইআর) চক্রবর্তীর সম্মানে একটি বার্ষিক বক্তৃতা, অধ্যাপক আর এন চক্রবর্তী মেমোরিয়াল বক্তৃতা প্রতিষ্ঠা করেছে।
গন্ধবেণা
বিভিন্ন স্যুপ তৈরীতে এর ব্যবহার দেখা যায়।
অষ্টভার্যা
অষ্টভার্যা (अष्टभार्या, ) হল দ্বাপর যুগে সৌরাষ্ট্রের দ্বারকের রাজা, দেবতা কৃষ্ণের আটজন প্রধান রাণী-পত্নীর দল। ভাগবত পুরাণে পাওয়া সবচেয়ে জনপ্রিয় তালিকার মধ্যে রয়েছে: রুক্মিণী, সত্যভামা, জাম্ববতী, কালিন্দী,  মিত্রবৃন্দা, নাগ্নজিতী, ভদ্ৰ ও লক্ষ্মণা। বিষ্ণুপুরাণ ও হরিবংশে ভিন্নতা বিদ্যমান, যার মধ্যে ভদ্রের পরিবর্তে মাদ্রী বা রোহিণী নামক রাণী রয়েছে। তাদের অধিকাংশই ছিল রাজকুমারী।
স্বর্ণ লতা (গায়িকা)
স্বর্ণ লতা (গায়িকা)|থাম্ব স্বর্ণ লতা বা স্বরণলতা (জন্ম ১৯ নভেম্বর ১৯৩৮) ( ਸਵਰਨ ਲਤਾ) ভারতীয় পাঞ্জাবের প্রাক্তন পাঞ্জাবি গায়িকা। তিনি লাই দে মায় ক্যালিয়ান বাগান দি মেহেন্দি, মুন্হ ভিচ ভাবি দে, নন্দ বুরকিয়ান পাভের  মতো তার গানের জন্য পরিচিত। তিনি তাঁর সময়ের হরচরণ গেরেওয়াল, করমজিৎ ধুড়ি, কর্ণেল গিল, মুহাম্মদ সাদিক, দিদার সন্ধু, গুরুচরণ পোহলি, রমেশ রঙ্গিলা, জগৎ সিং জগা, দালিপ সিং দীপ এবং মহেন্দ্র সহ প্রায় প্রতিটি পাঞ্জাবি গায়কের সাথেই গান করেছেন। তাঁর বেশিরভাগ রেকর্ডিং করমজিৎ ধুরির সাথে পাওয়া গেছে যার সাথে তিনি দীর্ঘ সময় ধরে লাইভ শোতে পারফর্ম করেছেন।
অষ্টভার্যা
হিন্দুধর্মে, রাধা সহ কৃষ্ণের সমস্ত সহধর্মিণীকে দেবী লক্ষ্মীর অবতার হিসেবে সম্মান করা হয়, যেখানে ব্রজের গোপীদের রাধার প্রকাশ হিসেবে বিবেচনা করা হয়।
স্বর্ণ লতা (গায়িকা)
পাঞ্জাবের রাজনৈতিক পরিস্থিতির কারণে, তিনি ১৯৮৮ সালে লাইভ শো করা বন্ধ করেছিলেন এবং তার শেষ পারফর্ম ছিল ধিলওয়ানে।
অষ্টভার্যা
রুক্মিণী, বিদর্ভের রাজকন্যা ছিলেন কৃষ্ণের প্রথম সহধর্মিণী এবং দ্বারকের প্রধান রাণী। তাকে সমৃদ্ধির দেবী শ্রীদেবীর অবতার হিসেবে বিবেচনা করা হয়। সত্যভামা, তৃতীয় সহধর্মিণী, একজন যাদব রাজকন্যা, ভূদেবীর লক্ষ্মীর রূপ হিসেবে বিবেচিত হন। জাম্ববতীকে লক্ষ্মীর তৃতীয় রূপ, নীলাদেবীর প্রকাশ বলে মনে করা হয়। কালিন্দী, যমুনা নদীর দেবী, স্বাধীনভাবে পূজা করা হয়। অষ্টভার্য ছাড়াও, কৃষ্ণের ১৬,০০০ বা ১৬,১০০ ঐষ্টিক সহধর্মিণী ছিল।
প্রতীকবাদ
রানিদের শ্রেণিবিন্যাস তাদের রাজত্ব অনুযায়ী তিনটি দলের অধীনে এবং কৃষ্ণের সার্বভৌমত্বের প্রতীক। প্রথম দলে, রুক্মিণী, বস্তুগত প্রকৃতির অবতার (শ্রী), কৃষ্ণের মহিমা এবং সম্পদের জন্য দাঁড়িয়েছে; সত্যভামা, মৌলিক প্রকৃতির অবতার (ভুদেবী), রাজ্য এবং প্রভুর রাজ্যের প্রতিনিধিত্ব করে। জাম্ববতী হলেন বিজয়া, যে তার পিতাকে পরাজিত করে জয়ী হয়েছিল। দ্বিতীয় দলটি ছিল আর্যাবর্ত প্রতিনিধিদের সাথে কালিন্দীকে কেন্দ্রীয় রাজ্য দেওয়া হয়েছিল, নগ্নাজিতীরা পূর্ব রাজ্যের প্রতিনিধিত্ব করেছিল (সূর্যবংশ সহ) এবং লক্ষ্মণা পশ্চিম দিকের প্রতিনিধিত্ব করেছিল। সহধর্মিণীদের তৃতীয় দলে মিত্রবৃন্দা ও ভদ্রা তার পিতৃতান্ত্রিক কাকাতো ভাইদের নিয়ে গঠিত যারা তার যাদব বংশের প্রতিনিধিত্ব করেন সতত্ব।
কিংবদন্তি
কৃষ্ণের প্রধান সহধর্মিণী রুক্মিণী বীরের গল্প শুনে তাঁর প্রেমে পড়েন। যখন তার বাবা-মা তার পছন্দের বরের সাথে তার বিয়েতে সম্মত হন, তখন রুক্মিণীর ভাই রুক্মী তার বন্ধু শিশুপালের সাথে তার বিয়ে ঠিক করেন। রুক্মিণী কৃষ্ণকে তার ভাগ্য থেকে উদ্ধার করার জন্য বার্তা পাঠান এবং তাকে বিবাহ করেন। কৃষ্ণ তার স্বয়ম্বর চলাকালীন রুক্মিণীকে অপহরণ করেছিলেন, তার ভাই রুক্মীর সাথে যুদ্ধ করার পর। তাঁর ভাই বলরামের নেতৃত্বে কৃষ্ণের সেনাবাহিনী রুক্মী ও অন্যান্য রাজাদের পরাজিত করে, যারা কৃষ্ণ ও রুক্মিণীকে অনুসরণ করে। রুক্মিণীকে ঐতিহ্যগতভাবে কৃষ্ণের প্রিয় এবং প্রাথমিক সহধর্মিণী হিসাবে বিবেচনা করা হয়, তার প্রতি তার পক্ষপাত প্রায়শই সত্যভামার দ্বিতীয় সহধর্মিণীর ক্রোধ উস্কে দেয়।